హైదరాబాద్: మెక్సికో గోడ, ముస్లిం బ్యాన్.. వంటి వివాదాస్పద నిర్ణయాలతో ప్రపంచ వ్యాప్తంగా కలకలం రేపిన అమెరికా అధ్యక్షుడు డోనాల్డ్ ట్రంప్.. హెచ్-1బీ వీసాలో మార్పులు చేస్తూ భారతీయ ఉద్యోగులకు నిద్ర కరువు చేశారు. హెచ్-1బీ వీసాపై అమెరికాకు వచ్చే విదేశీయుల కనీస వేతనం లక్షా 30 వేల డాలర్లు ఉండాలనీ, అంతకంటే తక్కువ వేతనం ఉన్న విదేశీయులను తొలగించి వారి స్థానంలో అమెరికన్లను నియమించాలనేది ప్రస్తుతం హెచ్-1బీ వీసాలో పేర్కొన్న మార్పులు. అమెరికా ప్రతినిధుల సభలో ఉన్న ఈ బిల్లు పాస్ అయితే ఎన్నారైలకు, హెచ్-1బీ వీసాపై వెళ్లిన వారిలో మెజారిటీ భారతీయులకు తిప్పలు తప్పవని విశ్లేషకులు చెబుతున్నారు. అమెరికాలో హెచ్-1బీ వీసాతో ఉన్న భారతీయులందరూ ప్రస్తుతం అయోమయ స్థితిలో ఉన్నారనడంలో అతిశయోక్తి లేదు. వీరితోపాటు అమెరికా పౌరసత్వం (గ్రీన్ కార్డు) పొందిన ఎన్నారైలు కూడా భయాందోళనల్లో ఉన్నారు. ఇటీవల జరిగిన కొన్ని సంఘటనల గురించి అక్కడి ఎన్నారైలు, విద్యార్థులు, ఉద్యోగులు చర్చించుకుంటున్నారు. గ్రీన్ కార్డు ఉన్నా ఓ మహిళను అమెరికాలోకి రానివ్వకపోవడం వారందరినీ ఆందోళనకు గురిచేస్తోంది.వాషింగ్టన్లోని సియాట్లీలో నివసించే గ్రీన్ కార్డు ఉన్న ఓ మహిళ.. అమెరికా నుంచి భారత్లోని తన బంధువుల ఇంటికి జనవరి 24న వచ్చింది. ఆ తర్వాత వారం రోజులకు మళ్లీ అమెరికాకు వెళ్లింది. అయితే ఆమెను సియాట్లీలోకి విమానాశ్రయంలోని ఇమ్మిగ్రేషన్ అధికారులు అడుగుపెట్టనివ్వలేదు. తనకు గ్రీన్ కార్డు ఉందని సరైన పత్రాలు చూపించినా సరే.. అమెరికాలోకి రానిచ్చేందుకు అంగీకరించలేదు. దీంతో తప్పనిసరి పరిస్థితుల్లో మరో విమానంలో భారత్కు వచ్చేసింది. దీనిపై ఆమె న్యాయపోరాటానికి దిగుతోంది. తనకు అమెరికా పౌరసత్వం ఉన్నా, సరైన పత్రాలు ఉన్నా సరే.. దేశంలోకి ప్రవేశాన్ని ఎలా నిరాకరిస్తారంటూ ప్రశ్నిస్తోంది. ఆమె భర్త, ఇద్దరు పిల్లలు ప్రస్తుతం అమెరికాలోనే ఉన్నారు. కుటుంబమంతా అమెరికాలో, ఆమె ఒక్కతే భారత్లోని బంధువుల వద్ద ఉంటూ మనోవేదనతోనే న్యాయపోరాటానికి దిగింది.అమెరికాలో చదువుకుంటున్న భారతీయ విద్యార్థి ఒకరు.. డిసెంబర్లో తన స్థలానికి వచ్చాడు. ఇటీవల మళ్లీ తిరుగు ప్రయాణమయ్యాడు. అతడికి కూడా ఇలాగే చేదు అనుభవం ఎదురైంది. తన ఎడ్యుకేషన్ వీసా, యూనివర్శిటీకి సంబంధించిన పత్రాలు, ఐడెంటిటీ కార్డును చూపించినా అధికారులు కనికరించలేదు. అతడు కూడా వెనుతిరగక తప్పలేదు. విద్యాభ్యాసం పూర్తికాలేదు. అక్కడేమో క్లాసులు జరుగుతున్నాయి. ఈ విపత్కర పరిస్థితుల్లో తన విద్యాభ్యాసాన్ని ఎలా పూర్తి చేయాలో తెలియని అయోమయ పరిస్థితుల్లో ఉన్నాడతను.వీరితోపాటు అమెరికాలో హెచ్-1బీ వీసాతో ఉద్యోగం చేస్తున్న ఓ హైదరాబాదీ యువకుడు డిసెంబర్లో భారత్కు వచ్చాడు. వీసా గడువు పూర్తవడంతో రెన్యూవల్కు దరఖాస్తు చేశాడు. సాధారణంగా అయితే వారం పది రోజుల్లో ఈ వీసా రెన్యువల్ ప్రక్రియ ముగుస్తుంది. కానీ ప్రస్తుతం అమెరికాలో నెలకొన్న పరిస్థితులు దృష్ట్యా అతడికి ఇంకా వీసాను జారీ చేయలేదు. ఎప్పుడు వీసా వస్తుందా..? అనుకుంటూ ఈ టెకీ ఎదురుచూపులు చూస్తున్నాడు. ఇలా ఎంతోమంది అమెరికా నుంచి భారత్కు వచ్చిన ఎన్నారైలు ఇబ్బందులు ఎదుర్కొంటున్నారు. తిరిగి అమెరికా వెళ్లలేక, వెళ్లేందుకు దారి తెలియక.. ఓ రకంగా దిక్కుతోచని స్థితిలో ఉన్నారు.అమెరికా నుంచి భారత్కు వచ్చిన ఎన్నారైలకు మాత్రమే ఇబ్బందులు ఉన్నాయనుకుంటే పొరపాటే. ఇటీవల అమెరికాలోని ఓ భారతీయురాలు షాపింగ్ కోసం బయటకు వచ్చింది. ఎంతో కాలంగా ఆ పరిసర ప్రాంతాల్లో నివసిస్తున్నా.. అధికారులు ఆమెను డాక్యుమెంట్స్ అడిగారు. వీసా, పాస్పోర్ట్ వంటివి చూపించేంతవరకూ ఇక్కడెందుకుంటున్నావంటూ.. ప్రశ్నలతో విసిగించారు. ఆ తర్వాత సంబంధిత పత్రాలు చూపించేసరికి వదిలిపెట్టారు. ఇంకొన్ని సందర్భాల్లో వీసా, పాస్పోర్ట్ వంటి పత్రాలే కాకుండా.. ఫేస్బుక్, ట్విటర్, జీమెయిల్ వంటి సోషల్ మీడియా నెట్వర్క్ల పాస్వర్డ్లు కూడా అడుగుతున్నారని ఎన్నారైలు భయాందోళనకు గురవుతున్నారు. తప్పనిసరి అయితే తప్ప.. అమెరికాలో సుదూర ప్రయాణాలు చేయొద్దని ఒకరికొకరు చెప్పుకుంటున్నారు. ఎన్నారై సంస్థలు ఈ విషయంలో కీలకపాత్ర వహిస్తున్నాయి. ఏదైనా అత్యవసర పరిస్థితి అయితే.. భారత్కు వెళ్లాలా..? వెళ్తే తిరిగి వచ్చేందుకు వీలు ఉంటుందో లేదో..? అని ఎటూ పాలుపోని స్థితిలో అమెరికాలోని ఎన్నారైలు ఉన్నారంటే పరిస్థితులు ఎలా ఉన్నాయో అర్థం చేసుకోవచ్చు. ఒక్క భారతీయులే కాదు.. అక్కడ ఉన్న ఇతర దేశాల వారు కూడా ఇదే రకమైన పరిస్థితులను ఎదుర్కొంటున్నారు.మొత్తం మీద అమెరికా నుంచి భారత్కు వచ్చిన వాళ్లు తిరిగి వెళ్లేందుకు, అగ్రరాజ్యంలో సక్రమంగా ఉంటున్న ఎన్నారైలయినా స్వేచ్ఛగా తిరిగేందుకు వీలు లేక ఎన్నో ఇబ్బందులు ఎదుర్కొంటున్నారు. ఈ ఇబ్బందులు వారికే పరిమితం కాకుండా.. భారత్లోని వారి కుంటుంబ సభ్యుల వరకూ చేరుతున్నాయి. అక్కడ విద్యాభ్యాసం చేస్తున్న వారి తల్లిదండ్రులు.. ‘తమ పిల్లలు అక్కడ ఎలా ఉన్నారో.. ఎలాంటి పరిస్థితులను ఎదుర్కొంటున్నారో... చదవు పూర్తవకుండానే పంపించేస్తారా..?’ అంటూ మనోవేదనకు గురవుతున్నారు. ఒకటికి రెండు సార్లు వారికి ఫోన్ చేస్తూ.. అక్కడి పరిస్థితులను కనుక్కుంటున్నారు. అమెరికాలో ఉద్యోగాలు చేసే వారి కుటుంబ సభ్యులు, బందువులు, స్నేహితులు.. తమ వారి గురించి దిగులు పెట్టుకుంటున్నారు.
hyderabad: mexico goda, muslim byan.. vanti vivaadaaspada nirnayaalato prapancha vyaaptamgaa kalakalam repina america adhyakshudu donald trump.. hehch-1bee veesaalo maarpulu chestu bhaarateeya udyogulaku nidra karuvu chesaru. hehch-1bee veesaapai americaku vache videsheeyula kaneesa vetanam laksha 30 vela daalarlu undaalanee, antakante takkuva vetanam unna videsheeyulanu tolaginchi vaari sthaanamlo americanlanu niyaminchaalanedi prastutam hehch-1bee veesaalo perkonna maarpulu. america pratinidhula sabhalo unna ee billu pas ayithe ennaarailaku, hehch-1bee veesaapai vellina vaarilo magerity bhaaratheeyulaku tippalu tappavani vislaeshakulu chebutunnaru. americalo hehch-1bee veesaatho unna bhaarateeyulandaruu prastutam ayomaya sthitilo unnaaranadamlo atisayokti ledu. veerithopaatu america pourasatvam (green kaardu) pondina ennaarailu kuudaa bhayandolanallo unnaaru. iteevala jarigina konni sanghatanala gurinchi akkadi ennaarailu, vidyaarthulu, udyogulu charchinchukuntunnaaru. green kaardu unna oo mahilanu americaloki ranivvakapovadam vaarandarinee aandolanaku gurichestondi.vaashingtanloni siatleelo nivasinche green kaardu unna oo mahila.. america nunchi bhaaratloni tana bandhuvula intiki janavari 24na vachindi. aa tarvaata vaaram rojulaku malli americaku vellindi. ayithe aamenu siatliloki vimaanaasrayamlooni immigration adhikaarulu adugupettanivvaledu. tanaku green kaardu undani saraina patraalu chuupinchinaa sare.. americaloki raanichenduku angeekarinchaledu. deentho tappanisari paristhitullo maro vimaanamlo bhaaratku vachesindi. deenipai aame nyaayaporaataaniki digutondi. tanaku america pourasatvam unna, saraina patraalu unna sare.. desamloki pravesaanni ela niraakaristaarantuu prasnistondi. aame bharta, iddaru pillalu prastutam americalone unnaaru. kutumbamanta americalo, aame okkate bhaaratloni bandhuvula vadda untuu manovedanatone nyaayaporaataaniki digindi.americalo chaduvukuntunna bhaarateeya vidyaarthi okaru.. decemberlo tana sthalaaniki vachaadu. iteevala malli tirugu prayaanamayyaadu. atadiki kuudaa ilaage chedu anubhavam eduraindi. tana education veesa, univarsitiiki sambandhinchina patraalu, identity kaardunu chuupinchinaa adhikaarulu kanikarinchaledu. atadu kuudaa venutiragaka tappaledu. vidyaabhyaasam poortikaaledu. akkademo klaasulu jarugutunnaayi. ee vipatkara paristhitullo tana vidyaabhyaasaanni ela puurti cheyalo teliyani ayomaya paristhitullo unnaadatanu.veerithopaatu americalo hehch-1bee veesaatho udyogam chestunna oo hyderabadi yuvakudu decemberlo bhaaratku vachaadu. veesa gaduvu puurtavadamtoe renuvalku darakhastu cheshaadu. saadhaaranamgaa ayithe vaaram padi rojullo ee veesa renuval prakriya mugustundi. cony prastutam americalo nelakonna paristhitulu drishtya atadiki inka veesaanu jaarii cheyaledu. eppudu veesa vastundaa..? anukuntu ee tecky eduruchuupulu chustunnadu. ilaa entomandi america nunchi bhaaratku vachina ennaarailu ibbandulu edurkontunnaru. tirigi america vellaleka, vellenduku daari teliyaka.. oo rakamgaa dikkutochani sthitilo unnaaru.america nunchi bhaaratku vachina ennaarailaku matrame ibbandulu unnayanukunte porapate. iteevala americaloni oo bhaaratheeyuraalu shopping kosam bayataku vachindi. entho kaalamgaa aa parisara praantaallo nivasistunnaa.. adhikaarulu aamenu dacuments adigaaru. veesa, pasport vantivi choopinchentavarakuu ikkadendukuntunnava.. prasnalatho visiginchaaru. aa tarvaata sambandhita patraalu choopinchesariki vadilipettaaru. inkonni sandarbhaallo veesa, pasport vanti patrale kakunda.. fasebook, twiter, jeemeil vanti soshal media netwarkla paswardlu kuudaa adugutunnarani ennaarailu bhayandolanaku guravutunnaru. tappanisari ayithe tappa.. americalo sudura prayaanaalu cheyoddani okarikokaru cheppukuntunnaru. ennarai samsthalu ee vishayamlo keelakapatra vahistunnaayi. edaina atyavasara paristhiti ayithe.. bhaaratku vellala..? velte tirigi vachenduku veelu untundo ledho..? ani etuu paluponi sthitilo americaloni ennaarailu unnarante paristhitulu ela unnayo artham chesukovachhu. okka bhaaratheeyule kaadu.. akkada unna itara deshaala vaaru kuudaa ide rakamaina paristhitulanu edurkontunnaru.mottam meeda america nunchi bhaaratku vachina vaallu tirigi vellenduku, agraraajyamlo sakramamgaa untunna ennarailayina swechhagaa tirigenduku veelu leka enno ibbandulu edurkontunnaru. ee ibbandulu vaarike parimitam kakunda.. bhaaratloni vaari kuntumba sabhyula varakuu cherutunnayi. akkada vidyaabhyaasam chestunna vaari tallidandrulu.. ‘tama pillalu akkada ela unnaro.. elanti paristhitulanu edurkontunnaro... chadavu poortavakundaane pampinchestara..?’ antuu manovedanaku guravutunnaru. okatiki rendu saarlu vaariki fon chestu.. akkadi paristhitulanu kanukkuntunnaru. americalo udyogaalu chese vaari kutumba sabhyulu, banduvulu, snehitulu.. tama vaari gurinchi digulu pettukuntunnaaru.